cyanic-selkie/wikianc huggingface dataset:
Asendamatud aminohapped
Asendamatute aminohapete olulisus organismis
Maailma Terviseorganisatsiooni soovitusel on inimese keskmine vajadus asendamatute aminohapete järgi järgmine (kusjuures lastel on need kõrgemad):
Asendamatud aminohapped toidus
Keha vajab hea tervise säilitamiseks 20 erinevat aminohapet. Inimesed peavad üheksa neist aminohapetest, mida nimetatakse asendamatuteks aminohapeteks, saama läbi toidu või toidulisandite. Erinevalt asendatavatest aminohapetest ei saa keha asendamatuid aminohappeid valmistada.
Hea toitumisallika hulka kuuluvad liha, munad, soja, tatar, kinoa, piimatooted ja muud. Asendamatute aminohapete sisaldus toidus on vastavalt toiduainetele väga erinev. Loomse päritolu toiduga võrreldes sisaldavad taimsed toiduained ühe grammi kohta kuivaines palju vähem asendamatuid aminohappeid. Töödeldud toidud sisaldavad rohkem valkudega seotud asendamatuid aminohappeid, kuid vähem vabu asendamatuid aminohappeid kui värsked toidud.
Ukraina Vabatahtlike Korpus
Ajalugu
UVK moodustas 2014. aasta juulis Dmõtro Jaroš, kes juhtis poliitilist liikumist Paremsektor. UVK-st sai Paremsektori sõjaline tiib, mis osales Donbassi sõjas. 2022. aasta detsembris formeeriti UVK-st Ukraina relvajõudude koosseisu kuuluv 67. mehhaniseeritud brigaad.
Arhitektuuristiil
Arhitektuuristiil on ühelaadseid vormielemente, sarnaseid materjale ja tehnikaid kasutav ning kindlapiirilisest terviknägemusest lähtuv kujundusviis arhitektuuris. Stiil sõltub ka ajaperioodist ja piirkonnast, kus teda rakendatakse.
Aya Miyama
Aya Miyama (jaapani keeles 宮間 あや Miyama Aya; sündinud 28. jaanuaril 1985) on Jaapani endine jalgpallur, poolkaitsja.
Koondisekarjäär
Jaapani naiste jalgpallikoondises mängis ta aastatel 2003–2016 162 mängu.
Atsetüülkloriid
Atsetüülkloriid on orgaaniline aine äädikhappe kloroanhüdriid keemilise valemiga CH3COCl (lühend AcCl). See on terava lõhnaga värvitu vedelik, mis õhu käes „suitseb“ (hüdrolüüsub õhuniiskuse toimel).
Kasutamine
Atsetüülkloriidi kasutatakse atsetüülimisreaktsioonideks, s.t atsetüülrühma sisseviimiseks molekuli (nimetatakse atsetüülimine). Olulisemad atsetüülimisreaktsioonid on esterdamine ja Friedel-Craftsi atsüülimine.
Feliks Kinkar
Feliks Kinkar (21. september 1929 Narva – 2020) oli eesti ajaloolane.
Ta lõpetas 1947. aastal Rakvere Õpetajate Seminari, 1949. aastal Tallinna Õpetajate Instituudi (ajaloo-osakonnas) ning 1951. aastal Leningradi A. J. Herzeni nimelise Riikliku Pedagoogilise Instituudi (ajalooteaduskonnas). 1952. aastal lõpetas ta Leningradi Ülikooli juures ühiskonnateaduste õppejõudude kursused. Aastatel 1959–1962 oli ta NLKP Keskkomitee Ühiskonnateaduste Akadeemia aspirant, 1962. aastal sai ajalookandidaadi kraadi. 1984 kaitses ta EKP Keskkomitee Partei Ajaloo Instituudi juures ajaloodoktori väitekirja (töö teema "Коммунистическая партия – организатор культурного преобразования эстонского села").
Aastatel 1952–1953 töötas ta Tallinna Pedagoogilise Instituudi marksismi-leninismi aluste kateedri vanemõpetajana ning 1953–1955 Tartu Õpetajate Instituudi marksismi-leninismi aluste kateedri juhatajana. 1955. aastast oli ta Tartu Riikliku Ülikooli marksismi-leninismi aluste ja 1962–1990 NLKP ajaloo õppejõud: esmalt vanemõpetaja, alates 1967 dotsent, alates 1986 professor.
1954. aastast oli ta NLKP liige.
Pärnu-Jaagupi rajoon
Pärnu-Jaagupi rajoon oli haldusüksus (rajoon) Eesti NSV-s aastatel 1950–1959.
Pärnu-Jaagupi rajooni moodustamise ajal lülitati selle koosseisu Pärnu-Jaagupi alev ning Kivi-Vigala, Vigala, Valgu, Velise, Halinga, Kaelase, Pööravere, Vee, Are ja Suigu külanõukogu.
Aleksandr Kolpakov
Aleksandr Sergejevitš Kolpakov (vene keeles Александр Сергеевич Колпаков; sündinud 25. mail 1967 Bašmakovo rajoonis Penza oblastis) on Venemaa kõrgem riigiametnik, 12. maist 2014 Venemaa presidendi administratsiooni haldusosakonna ülem.
Pärnu-Jaagupi rajoon
Aastatel 1952–1953 kuulus rajoon Pärnu oblasti koosseisu.
Aleksandr Kolpakov
Elukäik ja tegevus
Peale ajateenistust KGB-le alluvas Kremli valveteenistuse polgus teenis KGB 9. osakonnas (valitsusasutuste kaitse), a-st 1992 Venemaa juhtkonna julgeoleku eest vastutavas Venemaa Föderaalses Valveteenistuses (FSO). Hiljem juhtis Venemaa presidendi julgeolekuteenistuse osakonda "V". 2013–2014 FSO informatsiooniteenistuse juhataja asetäitja. 12. maist 2014 Venemaa presidendi administratsiooni haldusosakonna ülem.
Pärnu-Jaagupi rajoon
1955. aastal oli rajooni pindala 958,4 km².
Pärast külanõukogude ühendamisi kuulusid 1954. aastast Pärnu-Jaagupi rajooni Pärnu-Jaagupi alev ja 5 külanõukogu: Are, Halinga, Kivi-Vigala, Velise ja Vigala.
Coaticook
Coaticook on linn Kanadas Québeci provintsis Estrie halduspiirkonnas.
Tõnu Vihmaru
Tõnu Vihmaru (sündinud 16. augustil 1963 Pärnus) on Eesti sõudja.
Ta on lõpetanud 1981. aastal Lydia Koidula nimelise Pärnu 2. Keskkooli ja 1988. aastal Tartu Riikliku Ülikooli matemaatika erialal.
Alustas treeninguid 1977 Pärnu Dünamo sõudebaasis Mati Villsaare juhendamisel.
Töötanud OÜ Hawaii Express finantsjuhina.
Suure-Jaani rajoon
Suure-Jaani rajoon oli haldusüksus Eesti NSV-s.
See loodi aastal 1950. Rajooni moodustasid Suure-Jaani linn, endisest Olustvere vallast Aimla, Olustvere ja Tääksi külanõukogu, Taevere vallast Arjandi, Maltsaare, Kaansoo ja Sürgavere külanõukogu ning Vastemõisa vallast Ketuküla, Metsküla ja Vastemõisa külanõukogu. 1954. aasta juunis kadusid Aimla, Maltsaare, Sürgavere, Ketuküla ja Metsküla külanõukogu.
Aastatel 1952–1953 oli Suure-Jaani rajoon Pärnu oblasti koosseisus.
Jaanuaris 1959 Suure-Jaani rajoon likvideeriti. Arjandi, Olustvere, Tääksi ja Vastemõisa külanõukogu liideti Viljandi rajooniga. Suure-Jaani rajooni kuulunud Kaansoo külanõukogu likvideeriti ja selle territoorium jagati Viljandi rajooni Arjandi külanõukogu ning Vändra rajooni Aesoo ja Rõusa külanõukogu vahel.
Vintskap
pisi|Vintskap Vintskap on katusest eenduv ehitusosa, väike enamasti aknaga väljaehitis katusel. Algselt oli vintskap vintsiga luukaken hoone viilus.
Calvo Sotelo hertsog
Calvo Sotelo hertsog (Duque de Calvo Sotelo) on Hispaania grandi aadlitiitel, mille Francisco Franco andis 18. juulil 1948 postuumselt endisele rahaministrile José Calvo Sotelole, kes tapeti kommunistide poolt 13. juulil 1936.
Vintskap
Arhitektide vaates erinevad uuk ja vintskap peamiselt väljaehitise suuruse ja paiknemise poolest katusel, uuk on tavaliselt väiksem kui vintskap. Vintskap on hoone välisseinaga samas tasapinnas esiseinaga ja räästast katkestav.
Calvo Sotelo hertsog
Calvo Sotelo hertsogi tiitlit on kandnud:
Puriinalused
Puriinalused (ka lihtsalt puriinid) on DNA ja RNA koosseisus normaalselt esinevad puriinid, nimelt adeniin ja guaniin.
Kadri Pettai
Kadri Pettai (sündinud 1. detsembril 1972) on eesti kirjanik ja tõlkija.
Kirjanduslik tegevus
Kadri Pettai luuletekste on ilmunud kogumikus "Lemberaamat", tema näidendeid on lavastatud harrastusteatrites.
Antoine Chalvin
Ta töötab Pariisi Ida keelte ja kultuuride instituudis, kus on spetsialiseerunud eesti ja soome keelele ja kirjandusele.
Ta on tõlkinud eesti keelest prantsuse keelde. Muuhulgas on ta tõlkinud eesti rahvuseepose "Kalevipoeg".
Chalvin algatas 2002. aasta augustis eestikeelse Vikipeedia ja oli selle esimene kaastööline.
Kaljuramm
Kaljuramm on eesti perekonnanimi.
Nimede eestistamisel määrati Kaljuramm uueks perekonnanimeks isikutele, kelle perekonnanimi oli Gavrillov (Kiiu vallas 1938. aastal). 1. jaanuaril 2018 sellise perekonnanimega inimesi Eestis ei ela või on neid vähem kui 5.
My Wife's Lovers
"Minu naise armukesed" (inglise keeles „My Wife's Lovers“) on austria kunstniku Carl Kahleri (1855–1906) õlimaal lõuendil.
Teos valmis ameerika miljardäri Kate Birdsall Johnsoni tellimusel ning sellel on kujutatud daamile kuulunud 350 kassist 42 elusuurusest suuremat kassi. Maali keskel on Johnsoni poolt Pariisi-reisil 3000 dollari eest omandatud kass Sultan.
Maali pealkirja autor oli miljardäri abikaasa.
1891-–1893. aastal valminud teos müüdi 2015. aasta novembris Sotheby'si oksjonil 826 000 dollari eest USA California osariigi eraisikust ostjale.
Cookshire-Eaton
Cookshire-Eaton on linn Kanadas Québeci provintsis Estrie halduspiirkonnas.
Sofie Gråbøl
pisi|Sofie Gråbøl (2011) Sofie Gråbøl (sündinud 30. juulil 1968) on Taani näitleja.
Ta alustas näitlejakarjääri 1986. aastal ja saavutas rahvusvahelise kuulsuse uurija Sarah Lundi rolliga teleseriaalis "Kuritegu".
Helmikas
Helmikas (Melica) on kõrreliste sugukonda kuuluv taimede perekond.
Eestis levinud üks liik, longus helmikas.
Yuga
Yuga (sanskriti keeles ‘ajastu’) on india õpetustes ülipikk ajaühik, millega mõõdetakse maailmade kestvust. Hinduismi mütoloogias on maailma olemasolu tsükkel jagatud neljaks ajastuks.
Hinduismi mütoloogia järgi kestab praegu neljas ajastu, mis algas 3102 e.m.a «Mahābhāratas» kirjeldatud Kurukšetra lahinguga.
Iga yuga kestab eelmisest lühemat aega. Kui kṛtayuga olevat kestnud 1 728 000 inimaastat, siis tretāyuga 1 296 000, dvāparayuga 864 000 ja praegune, kaliyuga kestab sellestki ainult poole ehk 432 000 aastat.
Neli ajastut moodustavad kokku ühe mahāyuga (‘suurajastu’), mis on aga ainult üks päev jumal-looja Brahma elus.
Erinevates allikates võivad andmed yugade kestvuse ja nende suhte osas veelgi pikemasse ajaühikusse – kalpasse – üsna oluliselt erineda.
Kirsiste
Kirsiste on eesti perekonnanimi.
Jalgpall 1912. aasta suveolümpiamängudel
Jalgpall 1912. aasta suveolümpiamängudel toimus 29. juunist – 4. juulini ja oli üks 102 võistlusest 1912. aasta suveolümpiamängudel Rootsis Stockholmis. See oli neljas kord, kui jalgpall oli olümpiamängudel. Turniiril osales 11 riiki, kes kõik olid Euroopast, kusjuures Suurbritannia võitis kuldmedalid teist korda järjest.. 1912. aasta jalgpalliturniiril kordasid Taani hõbemedali ja Holland pronksmedali võiduga nelja aasta tagust saavutust.
Jalgpallimängud toimusid kolmel erineval staadionil. Põhiturniiri üheteistkümnest mängust peeti kaks Stockholmi äärelinnas Tranebergis, viis mängu koos pronksimänguga toimus Råsunda staadionil Solnas. Stockholmi Olümpiastaadionil peeti neli mängu koos finaaliga.
Tulemused
thumb|right|300px|Olümpiavõitja Suurbritannia meeskond thumb|right|300px|Hõbemedalivõitja Taani meeskond
Medalivõitjad
Lõplik paigutus medaliriikide seas on identne 1908. aastaga. Inglaste poolel suutsid Berry ja Woodward endale teise olümpiakulla kindlustada, Taani meeskonnas võitsid taas hõbemedalid viis mängijat: Buchwaldi, Middelboe, S. Nielseni, Nielsen-Nørlandi ja Wolfhageniga. Hollandist mängis 1908. aasta edukast meeskonnast ainult Bok de Korver. pisi|Olympic Football Challenge Cup, mille annetas [[Inglismaa Jalgpalliliit 1908. aastal.]]
Välislingid
[http://www.rsssf.com/tableso/ol1912f-det.html 1912. aasta jalgpalli olümpiaturniiri tulemused]
Pedro López Quintana
Pedro López Quintana (sündinud 27. juulil 1953) on hispaania katoliku vaimulik.
Volodõmõr Zelenskõi mõrvakatsed
Ukraina valitsusametnike ja uudisteallikate sõnul on Ukraina president Volodõmõr Zelenskõi 2022. aasta Venemaa sissetungi ajal Ukrainasse üle elanud mitmeid Vene või venemeelsete agentide mõrva- ja inimröövikatseid.
Taust
Kiire võidu saavutamiseks Venemaa sissetungi ajal Ukrainasse kavandas Venemaa rühmituste sisenemist Ukraina pealinna Kiievisse ja Ukraina juhtkonna hävitamist. Presidendi nõunik Mõhhailo Podoljak märkis, et "Venemaa peamine kavatsus [oli] kõrvaldada riigi kõrgeim juhtkond, tekitada maksimaalne paanika ja püüda luua oma nukuvalitsus".
Katsed
Ukraina valitsuse andmetel andis Venemaa president Vladimir Putin 2022. aasta veebruari alguses Tšetšeeni juhile Ramzan Kadõrovile korralduse Ukraina juhid kõrvaldada. Märtsi alguses teatas Ukraina luure, et Zelenskõi mõrvamiseks saadetud tšetšeeni komandod on Ukrainale kaasatundva FSB agentide abiga likvideeritud.
Rohkem kui 400 Wagneri grupi Vene palgasõdurit viibisid 2022. aasta veebruari lõpuks Kiievis ülesandega mõrvata Zelenskõi ja destabiliseerida valitsus piisavalt, et Venemaa saaks kontrolli üle võtta.
Mitmed katsed
Konflikti ajal räägiti Zelenskõi vastu tehtud mõrvakatsete arvust vastuolulisi kirjeldusi. Presidendi nõunik Podoljak viitas sellele küsimusele Ukraina Pravda uudisteväljaandele rääkides, öeldes: "Meie välispartnerid räägivad kahest või kolmest katsest. Usun, et katseid oli rohkem kui tosin."
2022. aasta märtsi alguses ütles Ukraina riikliku julgeolekunõukogu juht Oleksi Danilov, et Zelenskõi elas ühe nädala jooksul üle kolm mõrvakatset. Danilov tunnustas FSB sõjavastaste luureohvitseride abi, kes jagasid Ukraina vägedega teavet kahe Tšetšeeniast pärit palgamõrvarite rühma kavandatud rünnakute kohta.
Vastus
USA välisminister Antony Blinken teatas CBS-ile antud intervjuus, et Ukraina valitsus on valmistunud Zelenskõi võimalikuks surmaks invasioonis, kuid ei avalda täiendavaid üksikasju.
Muskariin-atsetüülkoliini retseptorid
Muskariin-atsetüülkoliini retseptorid (ka muskariini retseptorid) on retseptorid, kus virgatsaine ülesannet täidab atsetüülkoliin, mistõtttu nad liigitatakse atsetüülkoliini retseptorite alla. Nimetus muskariini retseptor tuleneb asjaolust, et lisaks atsetüülkoliinile on need retseptorid veel tundlikud ka muskariinile.
Aastal 2010 tunti viit muskariini retseptorite alatüüpi: M1, M2, M3, M4ja M5.
Carol Channing
Carol Elaine Channing (31. jaanuar 1921 Seattle, Washington – 15. jaanuar 2019 Ranch Mirage, California) oli Ameerika Ühendriikide filminäitleja.
Würzburgi ülikooli kunstiajaloo instituut
Würzburgi ülikooli kunstiajaloo instituut on kunstiajaloo instituut Würzburgi ülikoolis.
Selle, ehk Baieri Julius-Maximilianuse Ülikooli Kunstiajaloo Instituudi asutas 1909. aastal saksa kunstiteadlane Fritz Knapp. Tema järel sai Würzburgi kunstiajaloo professoriks Kurt Gerstenberg.
1803–1909
Würzburgi Kunstiajaloo instituudi ajalugu on tihedalt seotud Martin von Wagneri Muuseumiga.
Baggehufwudt
Baggehufwudt (Baggehuffwudt) oli Norra päritolu aadlisuguvõsa.
Suguvõsa esiisa oli aadlik Hans Behrsson Bagge, kes aastal 1565 läks Rootsi. Tema järeltulijad tulid 17. sajandil Rootsist Eestisse.
Suguvõsale kuulusid eri aegadel Eesti alal Saku ja Käravete mõis.
Vasaksotsialistlik roheline fraktsioon
Vasaksotsialistlik roheline fraktsioon (taani keeles Den Venstresocialistiske Grønne Gruppe (VSG), norra keeles Den Venstresosialistiske grønne gruppen, rootsi keeles Vänstersocialistiska gröna gruppen, soome keeles Vasemmistososialistinen vihreä ryhmä, islandi keeles Flokkahópur vinstri sósíalista og grænna) on Põhjamaade Nõukogus tegutsev vasakpoolne fraktsioon.
VSG-sse kuulub kaheksa parteid seitsmest Nõukogu liikmesriigist ja autonoomselt territooriumilt.
Fraktsiooni eesmärkide seas on Põhjamaade heaoluriigi hoidmine ja arendamine ning Põhjamaade rahvusvahelise positsiooni edendamine. VSG rõhutab ka jätkusuutlikku arengut, multikultuursust ja rahvaharidustööd.
VSG on Põhjamaade Nõukogu neljast fraktsioonist väikseim.
Liikmesparteid
VSG kaheksast parteist viis kuulub Põhjala Vasak-Rohelisse Allianssi (NGLA).
Välislingid
Kasutatud on soomekeelse Vikipeedia artiklit seisuga 25.3.2011.
Jemaah Islamiyah
Jema’ah Islamiyah’ (araabia ‏الجماعة الإسلامية‎, DMG al-Ǧamāʿa al-Islāmiya‚ Islami Kogukond; lühend JI) on 1993. aastal Abu Bakar Bashiri asutatud äärmuslik islamistlik terroriorganisatsioon Indoneesias.
Rühmitus sai avalikkusele tuntuks 2002. aasta oktoobris Balil toimunud terrorirünnakuga, millega tapeti 202 inimest.
Alates 2000 aastast on rühmitus korraldanud mitmeid terroritegusid:
Mati Villsaar
Mati Villsaar (sündinud 17. mail 1949 Kuressaares) on Eesti sõudja ja sõudetreener.
Lõpetanud 1967. aastal Pärnu 1. töölisnoorte kutsekooli. 2002. aastast ettevõtja, finantskonsultant.
Sõudmine
Hakkas sportima Saaremaal Lööne koolis, sõudetreeninguid alustas 1965 Pärnu Dünamos Juhan Mitti ja Mihkel Leppiku juhendamisel.
Oli sportlasena 182 cm pikk ja kaalus 85 kg.
Isiklikku
Tema abikaasa Anne Villsaar (sünd 1949) on tulnud sõudmises 1965. ja 1966. aastal Eesti noortemeistriks. Tütar Tiina Villsaar (sünd 1977) on võitnud sõudmises 1994–1995 Eesti meistrivõistluste medaleid.
Yuriko Koike
pisi|Yuriko Koike (2016) Yuriko Koike (jaapani keeles 小池 百合子 Koike Yuriko; sündinud 15. juulil 1952 Ashiyas) on Jaapani poliitik. Ta on 2. augustist 2016 Tokyo kuberner. Ta oli aastatel 2005–2009 Jaapani parlamendi alamkoja liige. Ta on olnud ka minister.
Ska Keller
pisi|Ska Keller (2019) Franziska Maria "Ska" Keller (sündinud 22. novembril 1981 Wilhelm-Pieck-Stadt Gubenis) on Saksamaa poliitik, kes kuulub erakonda Liit 90/Rohelised. Ta on aastast 2009 Euroopa Parlamendi liige, kus ta kuulub Roheliste/Euroopa Vabaliidu fraktsiooni. Ta tegeleb migratsiooni ning Euroopa Liidu ja Türgi suhetega.
Yuriko Koike
Ta sündis aastal 1952 Ashiyas Hyōgo prefektuuris.
Ska Keller
Ska sündis aastal1981 Wilhelm-Pieck-Stadt Gubenis Spree-Neiße kreisis Brandenburgi liidumaal. Ta õppis islamistikat, turkoloogiat ja judaistikat Berliini Vabas Ülikoolis.
1961. aasta Eesti meistrivõistlused jalgrattasõidus
1961. aasta Eesti meistrivõistlused jalgrattasõidus  toimusid mitmes osas. Tänavasõidud peeti Elvas, Tartus ja Tallinnas 29. aprillist 2. maini, lühidistantside võistlused Tallinnas 23.–25. juunini, maanteesõidud 21.–24. augustil Tallinnas.
Tänavasõit
Tegemist oli lahtiste võistlustega. Peeti kolm ühisstarti, paremus arvestati kolme etapi kogusummas.
Lühidistantsid
1www.sport24.ee järgi "Dünamo"
Kirsen
Kirsen on eesti perekonnanimi.
Perekonnanime Kirsen on pandud Vardi mõisas Paistu kihelkonnas Viljandimaal. Nimede eestistamisel määrati Kirseni-nimelistele isikutele uueks perekonnanimeks Kirsiste (Kiiu vallas 1938. aastal). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Refraktomeeter
pisi|Valguskiirte murdumine refraktomeetris vedeliku ja klaasprisma piirpinnal Refraktomeeter on optikaseade ainete piirpinnal valguskiirte murdumise (murdumisnäitaja) määramiseks.
Kasutatakse murdumisnäitaja määramist vedelike, vahel ka gaaside või läbipaistva tahke aine (klaas, vääriskivid, plastikud) korral. Laborites on kasutusel Abbe refraktomeetrid, milles õhuke vedeliku kiht pannakse kahe prisma vahele. Tööstuses on kasutatavad ka mitmesugused käsirefraktomeetrid.
Emil ja salapolitseinikud (film, 1931)
"Emil ja salapolitseinikud" on 1931. aastal valminud Saksamaa mängufilm. Filmi stsenaarium põhineb Erich Kästneri samanimelisel raamatul.
Sisu
Emili ema saadab ta koolivaheajal Berliini vanaema juurde. Ta peab viima vanaemale 140 riigimarka. Rongis aga pakub end härra Grundeisina tutvustanud võõras Emilile unerohuga kommi ja varastab talt raha ära. Tuttavate laste abiga asub aga Emil Berliinis Grundeisi jälitama. Lõpuks õnnestub neil Grundeis tabada, kui see läheb panka raha vahetama. Politsei vahistab Grundeisi ja selgub, et tegelikult on ta pangaröövel Mitlinski. Kurjategija tabamise eest saab Emil 1000 riigimarka preemiat.
Televisioonikanal
Televisioonikanal (ka telekanal) on sidetehnikas sagedusriba (raadiosageduste vahemik), mille kaudu edastatakse televisiooniprogramme maapealses levivõrgus. Sagedusribade laius, arv ja paigutus sagedusskaalal on riigiti erinev. Kanalite sagedused on kindlaks määratud raadiosageduste jaotamise rahvusvaheliste kokkulepetega.
Kanalite sagedusriba laiused on saadud selle järgi, kui laia riba vajas pildi- ja helisignaali edastus analoogtelevisiooni standardi järgi. Analoogtelevisiooni korral edastati iga kanali kaudu üks telesaadete programm. Tänapäeva digitelevisiooni standardid lubavad edastada ühel televisioonikanalil mitu teleprogrammi ühe paketina ehk multipleksina, nt tihendusvormingu MPEG-4 AVC rakendamisel kuni 15 SDTV programmi.
Järgmises tabelis on andmed televisioonikanalite kohta, mida kasutatakse Lääne-Euroopas (ka Eestis) digitaaltelevisiooni levis maapealse levivõrgu kaudu. Need kanalid paiknevad UHF-sagedustel (detsimeeterlainete alas), mis rahvusvahelise sagedusjaotuse järgi jäävad sageduspiirkonda IV (kanalid 21–34) ja V (kanalid 39–69). Tabelis on ka analoogtelevisioonis kasutatud pildi ja heli kandesagedused.
DVB-T kandesagedust on võimalik ka välja arvutada, kui korrutada kanali number 8-ga ja liita 306; nt 45. kanali korral 45×8 + 306 = 666 MHz.
Clementa C. Pinckney
Clementa Carlos Pinckney (30. juuli 1973 Beaufort – 17. juuni 2015 Charleston) oli USA metodistivaimulik ja Lõuna-Carolina osariigi senaator.
Ta sündis aastal 1973 Beaufortis Lõuna-Carolina osariigis. Ta oli pärit religioossest perekonnast, tema emapoolses suguvõsas oli palju Aafrika Metodisti Episkopaalkiriku vaimulikke. Ta hakkas Beaufortis kodukoguduses jutlustama 13-aastaselt, 18-aastaselt sai ta pastoriks. Ta lõpetas aastal 1995 bakalaureusena mustanahaliste Alleni ülikooli (Columbias), aastal 1999 magistrina (MPA, Master of Public Administration) Lõuna-Carolina Ülikooli (Columbias), seejärel omandas ta teoloogiamagistri (Master of Divinity) kraadi Lõuna Luterlikust Usuteaduslikust Seminarist (Columbias). Ta õppis ka doktoriõppes Wesley Teoloogilises Seminaris (Washingtonis).
Pinckney hukkus 17. juunil 2015 Charlestoni kirikutulistamises.
Donald Kalpokas
Donald Masike'Vanua Kalpokas (23. august 1943 Lelepa – 20. märts 2019) oli Vanuatu poliitik ja diplomaat.
Ta oli Vanuatu parlamendi liige ja peaminister aastatel 1991 ja 1998–1999. Aastatel 1988–1991 oli ta välisminister. Kalpokas õppis Uus-Meremaal ja Lõuna-Vaikse ookeani ülikoolis ning töötas enne poliitikasse minekut õpetajana.
Kalpokas nimetati 2007. aastal Vanuatu suursaadikuks ÜROs. Ta oli abielus. Ta valdas inglise ja bislama keelt ning Efate saare keeli.
Brian Gibbons
Brian Robert Gibbons (sündinud 26. veebruaril 1988 Braintrees, Massachusettsis) on USA jäähokimängija, kes mängib Saksamaa kõrgliigaklubis ERC Ingolstadt ründajana paremäärel.
Aastatel 2007–2011 mängis ta Boston College'i jäähokimeeskonnas. Aastatel 2008 ja 2010 tuli ta Boston College'iga ülikoolide meistriks.
2011. aasta aprillis sõlmis ta lepingu NHL-i klubiga Pittsburgh Penguins. Hooajal 2011/12 asus ta mängima American Hockey League'is (AHL) Penguinsi tütarklubis Wilkes-Barre/Scranton Penguins. 2014. aastal valiti Gibbons AHL-i tähtede mängule. NHL-is debüteeris ta Pittsburgh Penguinsi meeskonnas 18. novembril 2013 mängus Anaheim Ducksi vastu. Selles mängus lõi ta oma kõige esimese löögiga kohe ka värava.
Hiljem on Gibbons NHL-is mänginud veel Columbus Blue Jacketsi (2014/15), New Jersey Devilsi (2017/18), Anaheim Ducksi (2018/19), Ottawa Senatorsi (2018/19) ja Carolina Hurricanesi ridades (2019/20. Tema edukaim hooaeg NHL-is oli 2017/18, kui ta lõi Devilsis mängides 12 väravat ja andis 14 väravasöötu.
2020. aasta juulis sõlmis ta üheaastase lepingu Šveitsi kõrgliigaklubiga Lausanne HC. Hooajal 2021/22 mängis ta Rootsi kõrgliigaklubis Linköping HC. 2022. aasta augustis sõlmis ta üheaastase lepingu Ingolstadtiga.
2018. aasta maailmameistrivõistlustel võitis Gibbons USA jäähokikoondise koosseisus pronksmedali.
Tõrva rajoon
Tõrva rajoon oli haldusüksus Eesti NSV-s.
See loodi 1950. aastal. Rajooni koosseisu läksid Tõrva linn, Helme vallast Helme, Jõgeveste ja Koorküla külanõukogu, Hummuli vallast Hummuli ja Puide külanõukogu, Põdrala vallast Leebiku ja Riidaja külanõukogu, Vaoküla vallast Holdre ja Taagepera külanõukogu, Tuhalaane vallast Kärstna külanõukogu. Aastatel 1952–1953 oli Tõrva rajoon Pärnu oblasti osa.
Danville (Québec)
Danville on linn Kanadas Québeci provintsis Estrie halduspiirkonnas.
Džuudopoisid
"Džuudopoisid" on Janno Põldma lasteraamat, mis sisaldab 6 juttu.
Raamatu esmatrükk ilmus 1985. aastal.
Selle raamatu nimiloo põhjal on tehtud telelavastus "Džuudopoisid".
Séméac
Séméac [seme'ak] on linn Prantsusmaal Hautes-Pyrénées' departemangus. Ta kuulub Tarbesi linnastusse.
pisi|tühi|Séméaci plaan ja teda ümbritsevad vallad
Sõudja (perekonnanimi)
Sõudja on eesti perekonnanimi.
Nimede eestistamisel on perekonnanime Sõudja pandud isikutele, kelle perekonnanimi oli Inggelmann (Kiiu vallas 1935. aastal) ja Saaberg (Kolga vallas 1938. aastal). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Lepporg
Lepporg on eesti perekonnanimi.
Nimede eestistamisel määrati perekonnanime Lepporg isikutele, kelle perekonnanimi oli Baumthal (Käru vallas 1936. aastal). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Indura
Indura (valgevene keeles Индура, poola keeles Indura) on agrolinnake (endine alev) Valgevenes Hrodna oblastis Hrodna rajoonis, Indura külanõukogu halduskeskus. Asulas on 1481 elanikku (1995).
Induras on keskkool ja laste muusikakool, asulas on ka raamatukogu ja kultuurimaja. Vaatamisväärsusteks XI–XIII sajandil kasutusel olnud linnamägi, XVIII sajandil püstitatud sünagoog, aastal 1815 ehitatud katoliku kirik ja aastal 1881 ehitatud õigeusu kirik.
Eesti Välisvõitluse Fond
Fondi esimees oli kogu tema tegevuse aja Aksel Mark. Fond andis tunnustusstipendiume järgmistele isikutele:
Dunham
Dunham on linn Kanadas Québeci provintsis Estrie halduspiirkonnas.
Eesti Välisvõitluse Fond
Fondi likvideerimisel jagati lõppsumma Tartus asuva kirjastuse Tungal ja Eesti Rahvusnõukogu vahel.
Indura
Ajalugu
XVI–XVII sajandil olid Indura omanikeks teiste seas ka Kiszkad, Radziwillid, Pacid, Vałovičid, Isaykowskyd, XVIII sajandil aga Ogińskid, Sologubid, Massalskid. Põhjasõja ajal toimus Indura all rootslastele võidukas lahing.
Poola jagamisel läks Indura aastal 795 Venemaa koosseisu. Asula hilisemad omanikud olid Brzostowskid ja Kozłowskid. Kuni 1917. aastani oli Indura Venemaa Keisririigi koosseisus, 1919–1939 kuulus Poolale, 1939–1991 kuulus Nõukogude Liidu koosseisu. Aastal 1940 sai Indurast küla.
Shinobu Ono
Shinobu Ono (jaapani keeles 大野 忍 Ōno Shinobu; sündinud 23. jaanuaril 1984) on Jaapani jalgpallur, ründaja.
Koondisekarjäär
Jaapani naiste jalgpallikoondises mängis ta aastatel 2003–2016 139 mängu.
Aampalk
Aampalk on taluarhitektuuris kasutatud piki hoonet asetsev tala, kuhu rehetoas toetati parred.
Rehetoas oli üldjuhul kaks aampalki, ent Kirde-Eesti elamutes kasutati ka kolme aampalki.
Tüüp 100 (püstolkuulipilduja)
Tüüp 100 (jaapani keeles 一〇〇式機関短銃, Hyaku-shiki kikan-tanjū) on Jaapani püstolkuulipilduja. Seda kasutati teises maailmasõjas ning see on siiani ainus Jaapanis toodetud püstolkuulipilduja. Relvast on kaks varianti, mida Ameerika Ühendriikide ja Suurbritannia eksperdid nimetasid Tüüp 100/40-ks ja Tüüp 100/44-ks. Esimesest mudelist valmistati parašütistidele väikeses koguses ka kokkupandava kabaga relvi, mida liitlased nimetasid Mereväe Tüüp 100-ks.
Džuudopoisid (telelavastus)
"Džuudopoisid" on 1987. aasta Eesti Televisiooni telelavastus.
Telelavastus valmis Janno Põldma lasteraamatu "Džuudopoisid" nimiloo põhjal. Lavastaja Ivo Eensalu, režissöör Virve Koppel, helilooja Igor Garšnek, laulusõnad Ott Arder, toimetaja Katrin Seppel.
Sapipuravik
Sapipuravik (Tylopilus felleus) on puravikuliste sugukonda kuuluv seeneliik.
Taksonoomia
Esimesena kirjeldas seda liiki teaduslikult 1788. aastal prantsuse mükoloog Pierre Bulliard, kes andis talle nimeks Boletus felleus. Sapipuraviku perekonda (Tylopilus) tõstis selle 1881. aastal Petter Adolf Karsten. Sapipuraviku on perekonna tüüpliik ja perekonna ainus liik, mis esineb Euroopas. Perekonna nimetus Tylopilus tuleneb vanakreeka sõnadest tylos ('muhk') ja pilos ('kübar') ning liigiepiteet ladina sõnast fel ('sapp').
Kirjeldus
pisi|left|170px|Jämeda võrguga kaetud sapipuraviku jalg Kübara läbimõõt on kuni 15 cm. Kübar on värvuselt hallikaskollane kuni hele- või kastanpruun. Noorena on kübar kumer, vanemaks saades muutub lamedamaks. Torukesed on noorelt valged, hiljem roosakad. Torukesed on jalale ümardunult kinnitunud. Torukesed muutuvad muljumisel karmiinpunaseks või pruunikaks. Jalg on mugulja alusega. Jalg on tavaliselt 7–10 cm, harva kuni 20 cm pikk ning 2–3 cm jäme, kuid alusel kuni 6 cm. Jalg on kübarast heledama värvusega ning kaetud üleni jämeda pruuni võrgustikuga. Seeneliha on valge või kreemjas ning võib lõikamisel samuti roosakaks muutuda. Seenelihal on nõrk lõhn, kuid selle maitse on sappviha. Seen on harva ussitanud. Eospulber on pruunika või roosaka värvusega. Eosed on käävjas-ellipsoidsed, mõõtmetega 11–17 × 3–5 mikromeetrit.
Sarnased liigid
Sapipuravik on noorena sarnane paljude teiste puravikulistega, kuid kui vanemaks saades muutuvad selle torukesed roosakatemaks, on seda teistest puravikulistest kergem eristada. Erinevalt harilikust kivipuravikust (Boletus edulis), mille jalal on valge või helepruun võrgustik, on sapipuravikul jalal jäme pruun võrgustik. Rohekal sametpuravikul (Xerocomus subtomentosus) võib olla sarnase värvusega kübar, kuid seda aitavad eristada selle kollakad torukesed ja sihvakas jalg. Pruuni sametpuravikku (Imleria badia) saab samuti eristada kollaste torukeste järgi, mis vajutamisel muutuvad kiiresti rohekas- kuni mustjassiniseks.
Levila ja kasvukoht
pisi|Vanemad sapipuravikud Sapipuravik on levinud Euroopas, Põhja-Ameerika idaosas, Kesk-Ameerikas ja Aasias. See kasvab lehtmetsades ja okaspuumetsades, sageli pöögi või tamme all, samuti valgusküllastel raiesmikel ja metsaservadel. Viljakehad esinevad üksikult või väikeste rühmadena, mõnikord võib kasvada väikestes kobarates, kus kaks või kolm seent on jala alusel kokku kasvanud. Samuti on leitud see kasvamas vanade puude õõnsustes, vanadel okaspuukändudel ja väga kõdunenud puidul. Viljakehad esinevad juunist oktoobri või isegi novembrini.
Ökoloogia
Sarnaselt kõikide teiste sapipuraviku perekonna seentega moodustab sapipuravik mükoriisat.
Sapipuraviku viljakehadel on suur võime koguda saastunud pinnasest radioaktiivset tseesium-137.
Söödavus
Sapipuravikul on äärmiselt mõru maitse ning kupatamise või praadimisega võib tema mõrudus isegi suureneda. Suuremates kogustes tarbides põhjustab mao-soolehäiretega mürgistust.
East Angus
East Angus on linn Kanadas Québeci provintsis Estrie halduspiirkonnas.
Armistamine
pisi|Läänelik armistus Armistamine (ka armistusmoonutamine) on püsiv inimkeha muutmine, mis hõlmab kraapimist, lõikamist, söövitamist, põletamismärgistamist või naha pinda lõigatud kujundeid, pilte või sõnu. Keha armistamise käigus luuakse armid, lõigates või põletades erinevatel meetoditel nahka. Mõnikord kasutatakse lisaks ka kindla intervalliga paranemist raskendavaid meetodeid, näiteks ärritamist, eesmärgiga mõjutada haava paranedes mitte vähem, vaid rohkem armistuma. Armistamist on vahel nimetatud ka cicatrization (prantsuse cicatrisation, 'armistumine').
Põhjused
Hetkel on armistamisega seoses levinud neli võistlevat hüpoteesi, mis püüavad seletada selle tehnika käitumislikke aspekte: 1) üleminekuriitus, 2) karastav/traumeeriv protseduur, 3) mittekohanduv seksuaalse iseloomuga valik, või 4) kohanduv patogeenist juhitud seksuaalse iseloomuga valik. Lisaks on armistamisel esteetilised, religioossed ja sotsiaalsed põhjused. Näiteks on armistamine laialt kasutusel paljudes Lääne-Aafrika hõimudes, et märgistada eri etappe meeste ja naiste eludes, näiteks puberteeti ja abielu. Samuti on seda kasutatud, et edasi anda kompleksseid teateid identiteedi kohta; püsivad kehamärgistused võivad väljendada kindlaid sotsiaalseid, poliitilisi ja religioosseid rolle. Tätoveeringud, armid, põletusmärgid ja augustused, mis on vabatahtlikult tehtud, on võimaluseks maailmale näidata isiku autobiograafiat enda kehal. Hõimuliikmeid, kes ei soovinud osaleda armistamisel, ei tahetud üldiselt grupi tegevustesse kaasata. Antropoloog Grace Harris toob välja, et grupiliikmed, kel puuduvad ülejäänud grupile harjumuspärased tunnused, ei ole nii-öelda täisväärtuslikud grupiliikmed, lisaks võib neil puududa luba tähenduslikuks käitumiseks, näiteks tervitamiseks, käsu andmiseks ja arvamuse avaldamiseks. Seega tõstab armistamine osa hõimuliikmeid grupile vastuvõetavasse normaalsesse seisundisse.
Armistamine on tumeda nahaga inimestel paremini märgatav kui tätoveeringud. Armistamise protsessi ajal võivad vabaneda endorfiinid, mis tekitavad eufoorilise meeleseisundi. Armistus naise kõhul on mitmetes hõimudes olnud märgiks naise valmidusest saada emaks. Tema võime armistamisel valu taluda oli emotsionaalse täiskasvanulikkuse ja lapse kandmise valmisoleku märgiks. Armistust võidakse kasutada haige tervendamisel, viies teda vähem soovitud meeleseisundist rohkem soovitud seisundisse. See võib aidata haigel muutuda ohvrist ellujääjaks, võitjaks. Need isikud läbivad rituaalide abil sümboolselt surma ja uuestisünni ja defineerivad läbi naha uuesti oma suhted enda ja ühiskonna vahel. Suurt osa kindlatest Aafrika piirkondadest pärit inimestest, kellel on armistused, on võimalik identifitseerida kindlasse hõimu või etnilisse gruppi kuuluvaks. Põhja-Ghanas kasutavad märgistusi gonjad, nanumbad, dagombad, frafrad ja mamprusid.
pisi|Suriname naine rituaalse armistusega (1952)
Mõned hõimud Põhja-Ghanas, näiteks dagombad, kasutavad armistamist teatud tervisehäirete ravimiseks, näiteks ravitakse sel moel krampe, leetreid, kopsupõletikku, kõhuvalu jne. Usutakse, et need haigused asuvad veres, seega kui nahka lõikab traditsiooniline ravitseja ning pulber või ravim/nõiajook on kantud haavale, siis jõuab see otse vereringesse.9 Uuringud on samuti näidanud, et mõne piirkonna hõimudel on täheldatud seoseid kindlate kehapiirkondade armistuste ja immuunsuse vahel teatud haigusetekitajate suhtes. Armistused nendes kehapiirkondades on selleks, et selgelt näidata, millised isikud on haiguste suhtes immuunsed. Arvatakse, et kui haigestumise risk teatud piirkonnas kasvab, siis suureneb ka teatud kehapiirkondade armistamise osatähtsus ning selle tõlgendamine atraktiivse ja väärtusliku kaaslase märgina. Naised on armistanud rindu ja kõhtu, mõlemad viitavad noorusele ja viljakusele. Mehed on samas armistanud kehapiirkondi, mis näitavad seksuaalset küpsust ja jõudu: näiteks nägu, õlgu ja käsi. Huvitav on see, et seos kehaosade armistamise ja haigustekitajate olemasolu vahel pole meeste puhul sedavõrd ilmne. Uuringud on näidanud, et kõhu armistamine on olnud märgiks naissoost kaaslaste kvaliteedist ühiskondades, kus puututakse kokku suure haigustekitajate hulgaga.
Meetodid
Armistamine ei ole täpne praktika. Varieeruvus näiteks nahatüübi, lõike sügavuse ja selle osas, kuidas haava eest on paranemise ajal hoolitsetud, teevad tulemuse ennustamatuks. Meetod, mis töötab ühe inimese puhul, ei pruugi toimida teisel. Armid laienevad üldiselt paranemise ajal, seega tulemus on tavaliselt lihtne ja detailid kaovad paranemise jooksul.
Põletusmärgistamine
pisi|Kaasaegsed põletusarmistamise instrumendid Inimese põletusmärgistamine on üks armistamise tüüpe, mis on loomu poolest sarnane kariloomade põletusmärgistamisega.
Põletusrauaga armistamine (strike branding)
Põletusrauaga armistamine on sarnane protsessiga, mida kasutatakse kariloomade märgistamiseks : metallitükk kuumutatakse ja surutakse märgistamiseks vastu nahka. Ajalooliselt on see kasutusel olnud ka orjade omanikukuuluvuse märkimiseks või kriminaalide karistamiseks, kuid kehakunsti vormina on see tehnika teiste tüüpidega võrreldes vähem eelistatud, kuna on vähem täpne ja tavaliselt laieneb märgitud joon paranemisel tugevalt; lisaks pole see armistamise tüüp soovitatud kumeratel kehapiirkondadel. Edukam viis on teha mitmevormilist põletust, mis tehakse tükk-tükilt, mitte korraga. Näiteks V-kujulise põletusmärgi saamiseks tuleks kaks joont põletada eraldi sirge metallitükiga, selle asemel et teha seda ühe V-kujulise tükiga.
Lasermärgistamine
Lasermärgistamise termini ja tehnika lõi Steve Haworth. Tehniline termin on "elektrokirurgiline märgistamine". See tehnika võimaldab armistamiseks kasutada meditsiinilist laserit. Mõiste ei viita mitte päris laserile vaid pigem elektrokirurgilisele seadmele, mis kasutab elektrit ning lõikab ja samal ajal põletab. Elektri sädemed hüppavad käes hoitavast pliiatsilaadsest seadmest nahale ja hajuvad. See on täpsem võimalus armistamiseks, sest sel moel on võimalik reguleerida tekitatava haava sügavust. Kui traditsioonilise otsese põletusmärgistamise puhul on kuumus edasi kantud ka aladele, mis ümbritsevad märgistamist, põletades ning kahjustades nahka, siis elektrokirurgiline märgistamine "sööb" nahka nii täpselt ja kiirelt ja vähe, et ümbritsev nahk ei saa kuumust ega kahjustust. See tähendab, et valu ja paranemise aeg pärast armistamist on palju lühem.
Külmaga märgistamine
See haruldane märgistamise meetod on sarnane põletusrauaga armistamisega, välja arvatud see, et märgistamise vahend on ekstreemselt külm (umbes nagu vedel lämmastik), selle asemel, et olla ekstreemselt kuum. See meetod põhjustab märgistusel tagasi kasvava valge karva/karvkatte ning see meetod ei tekita keloidkoe moodustumist. Seda protsessi kasutatakse ka kariloomade märgistamisel, kuid siinses kontekstis nimetatakse seda külmutavaks märgistamiseks.
Tindiga hõõrumine
Tätoveerimistint (või mõni teine steriilne värvaine) hõõrutakse värskesse lõikesse. Enamik värvist jääb nahka, kui haav paraneb, mis kannab sama põhieesmärki kui tätoveeringulgi. Sarnaselt tätoveeringutega on tähtis, et ei eemaldaks koorikut, sest see tõmbaks nahast tindi välja. Üldsus tõlgendab sageli tindihõõrumist kui kehvalt tehtud tätoveeringut.
Nülgiv armistus
Lõigates üksikuid jooni, tulevad vaid üsnagi kitsad armid ning naha eemaldamine on võimalus saada suurema pinnaga armkude. Eemaldatava nahapiirkonna piirjooned lõigatakse ning seejärel eemaldatakse piirjoonte vahele jäänud nahk koorides või nülgides. Sel meetodil saadud armid on tihtilugu ebaühtlase tekstuuriga, lisaks oleneb selle tehnika puhul tulemus tugevalt kunstniku kogemusest ja lisaks ka haava edasisest hooldusest.
Lisandarmistamine (Packing)
See meetod on Läänes ebatavaline, kuid traditsiooniliselt on seda kasutatud Aafrikas. Lõige tehakse diagonaalselt. Täitematerjal, näiteks savi või tuhk, surutakse haava sisse. Suured paisunud armid tekivad paranemise jooksul, sel ajal kui haav surub endast välja sinna lisatud materjali.
Söövitamine
Armid saavutatakse nahakihte söövitamise abil eemaldades. Selle saavutamiseks kasutatakse ilma tindita tätoveerimisaparaati või mingit teist asja, mis eemaldab nahka hõõrdumise abil.
Paranemine
pisi|Keloidarmiga mees (1886) Tavaline praktika on, et armistuse paranemisel kasutarakse selle ärritamist.
Ärritamine
Mida kauem haav paraneb, seda esiletungivam on hiljem arm. Seega tuleb selleks, et saada esiletungivad armid, haava võimalikult kaua lahti hoida. See toimub näiteks koorikute eemaldamise ja haava ärritamise abil keemiliste või looduslike ärritajatega, näiteks hambapasta või tsitrusemahlaga. Mõned praktiseerijad kasutavad jooditinktuuri, mille puhul on tõestatud, et see tekitab nähtavama armkoe (see on ka põhjus, miks jood-tinktuuri ei kasutata enam haavade ravimisel). Selle meetodiga võib haava paranemine võtta kuid ning on oht, et haav muutub ja arm võib tulla loodetust erinev.
Keloidarmid
Keloidid on suurenenud/kasvanud armid. Keloidistumine tekib geneetika, nahavärvi (tumedamad nahatüübid on vastuvõtlikumad keloidistumisele) või ärritamise tulemusel. Keloidarmid on tihti soovitud nende visuaalse, kolmemõõtmelise efekti ja kombitavuse pärast.
Kunda Vabadussõja mälestussammas
pisi| Kunda Vabadussõja mälestussammas on Eesti Vabadussõjas langenud sõdurite mälestusmärk Lääne-Viru maakonnas Kunda linnas.
Mälestussammas avati 15. juulil 1923 ja lõhuti 1960. aastal. Taastatud koopiana avati see 23. juunil 1998.
Mälestusmärk on kantud Eesti kultuurimälestiste registrisse.
Aardam
Aardam on taluarhitektuuris vanematel pukktuulikutel kasutatud tammelatist roog, mis ühendas kaht vastastikku paiknevat tuuliku tiiba.
19. sajandi lõpul hakkasid aardameid asendama jätkatud roogudega tiivad, sest viimaste puhul ei tulnud roo purunemisel asendada mõlemaid tiivaosasid.
Bordères-sur-l'Échez
Bordères-sur-l'Échez (hääldus bordeer sür l'ešee) on linn Prantsusmaal Hautes-Pyrénées' departemangus.
Linna territoorium asub 273–378 meetri kõrgusel üle merepinna.
Eboniit
pisi|Eboniidist osadega [[telefoniaparaat (20. sajandi algul)]] Eboniit (kreeka k ebenos, 'eebenipuu') ehk kõvakummi on suure väävlisisaldusega (30–50%) kummi. Eboniit on keemiliselt püsikindel, hea elektriisolatsioonivõimega ja mehaaniliselt hõlpsalt töödeldav tumepruun või läikivmust aine. Eboniiti saadakse kautšuki (toorkummi) struktuuri muutmise teel teda väävliga töödeldes. Tarvitati enne plastmasside leiutamist elektri-, keemia- ning meditsiiniaparaatides, puhkpillide huulikute valmistamiseks jm. Hea dielektrikuna kasutati eboniitpulka hõõrdumiselektri demonstreerimiseks.
Bordères-sur-l'Échez
pisi|tühi|Bordères-sur-l'Échez' plaan ja teda ümbritsevad vallad
The Witcher 3: Wild Hunt
"The Witcher 3: Wild Hunt" on CD Projekt Red poolt toodetud avatud maailmaga seiklusmäng (RPG) arvutile, Playstation 4 ja Xbox One konsoolidele. Mäng anti kogu maailmas välja 19. mail 2015. aastal. Mäng on tehtud mängumootoril REDengine 3.
Mäng on valminud Andrzej Sapkowski fantaasiaraamatute sarja "Nõidur" põhjal. The Witcher 3: Wild Hunt on kolmas Nõiduri mäng, järg mängule "The Witcher 2: Assassins of Kings".
Sisu
Mängu tegevus toimub Mandril, väljamõeldud fantaasiamaailmas, mis põhineb slaavi mütoloogial. Seda ümbritsevad paralleeldimensioonid ja dimensioonivälised maailmad. Inimesed, päkapikud, haldjad, koletised ja muud olendid eksisteerivad Mandril koos, kuid mitteinimesi kiusatakse sageli taga nende erinevuste pärast. Mandril on sõda Nilfgaardi impeeriumi, mida juhib Põhjakuningriiki tunginud keiser Emhyr var Emreis (Charles Dance), ja Redania vahel, mida valitses kuningas Radovid V. Ilmub mitu asukohta, sealhulgas vabalinn Novigrad, redaani linn Oxenfurt, eikellegimaa Velen, Vizima linn (hiljuti vallutatud Temeria endine pealinn), Skellige saared (koduks Norra-gaellide Viking-klannidele) ja nõidade linnus Kaer Morhen.
Peategelane on nõidur, Geralt Riviast (Doug Cockle), koletiskütt, keda on lapsepõlvest saadik treenitud võitluses, jälitustegevuses, alkeemias ja maagias ning kelle mutageenid on muutnud tugevamaks, kiiremaks ja toksiinide suhtes vastupidavaks. Teda aitavad väljavalitu, võimas nõid Yennefer of Vengerberg (Denise Gough), tema endine kaaslane Triss Merigold (Jaimi Barbakoff), bard Dandelion (John Schwab), kääbus-sõdalane Zoltan Chivay (Alexander Morton) ja Geralti mentor Vesemir (William Roberts). Geralti innustab tegutsema tema ja Yenneferi adopteeritud tütre Ciri (Jo Wyatt) taasilmumine. Ciri on Allikas, kes on sündinud (potentsiaalselt tohutute) maagiliste võimetega; pärast vanemate näilist surma koolitati ta nõiaks, samal ajal kui Yennefer õpetas talle maagiat. Ciri kadus aastaid varem, et põgeneda paralleeldimensioonist Metsiku Jahi, spektraal-sõdalaste rühma eest, mida juhtis Metsiku Jahi Kuningas: haldjas Eredin.
Geraltina on mängija ülesandeks leida kasutütar Ciri, et teda kaitsta ebamaiste jõudude eest. Kasutades kahte mõõka (üks terasest, teine hõbedast) ja nõiduri "märke" võitleb mängija koletistega, täidab põhi- ja kõrvalmissioone, teenides samas raha ja oskuspunkte. Peale selle saab kätt proovida ühes minimängus, kaardimängus nimega Gwent, mis sai nii populaarseks, et CD Projekt Red otsustas teha sellest eraldiseisva mängu "Gwent: The Witcher Card Game".
Lisapaketid (DLC)
Mängul on ilmunud ka 2 laiendit - "Hearts of Stone" (oktoober 2015) ja "Blood & Wine" (mai 2016).
Mängu on võimalik lisada ka tuhandeid kogukonna loodud modifikatsioone.
Välislingid
Kogukonna modifikatsioonide leht: https://www.nexusmods.com/witcher3/mods/.
Metropoltheater
Metropoltheater või Metropol-Theater võib viidata erinevatele teatritele ja kinodele.
Sotsiaaldemokraatlik fraktsioon
Sotsiaaldemokraatlik fraktsioon on mitme fraktsiooni nimi parlamentides ja parlamentidevahelistes organites:
Henrik Dam Kristensen
Henrik Dam Kristensen (sündinud 31. jaanuaril 1957 Jüütimaal Vorbasses) on Taani poliitik, Folketingi esimees ja 2004–2006 Euroopa Parlamendi liige.
Ta on Taani sotsiaaldemokraatliku erakonna liige ja kuulus europarlamendis Euroopa Sotsialistliku Partei fraktsiooni.
2011. aastal oli Henrik Dam Kristensen Põhjamaade Nõukogu president.
21. juunist 2019 on ta Taani parlamendi esimees.
Jacobsoni elund
pisi|Jacobsoni elundi (H) paigutus roomajal Jacobsoni elund  ehk sahkluu-ninaelund ehk sahkluu-nina elund  ehk vomeronasaalelund ehk vomeronasaalne süsteem (ladina organum vomeronasale) on paljude loomade peas paiknev paariline lisahaistmiselund. Elund on embrüo staadiumis olemas kõikidel tetrapoodidel.
Varssavi jaam (Gattšina)
Jaam jääb Peterburi–Varssavi raudteetrassile ja see avati 1. novembril 1853.
Jacobsoni elund
Asend
Elundi asend loomaliigiti ja indiviiditi võib varieeruda:
Morfoloogia
Elundi morfoloogia erineb loomaliigiti ja ka indiviiditi, nii on mõõdetud pruun-harjasvöölasel (Chaetophractus villosus) toruja elundi pikkuseks 18 mm, veisel ja hobusel 15–20 cm.
Anatoomia ja füsioloogia
Jakobsoni elundit, mille aktiivsus ja osalemine organismide igapäevaelus võib varieeruda, loetakse loomadel oluliseks haistmiselundiks. Elundis paiknevad sensoorsed neuronid töötlevad keemilisi stiimuleid. Elundis elunevate neuronite aksonid ühenduvad haistmissibulaga ja edastatakse amügdalasse ja amügdala saadab impulsid hüpotalamusele sümpaatilise närvisüsteemi aktiveerimiseks. Sahkluu-ninaelund on nii sekretoorne kui sensoorne elund.
Funktsioonid
Sahkluu- nina elundi rolli seostatakse mokapööritamisreaktsiooniga. Elundi postnataalseks bioloogiliseks funktsiooniks loetakse kemikaalide (näiteks feromoonide) kaudu suhtlemist sama liigi eri indiviidide vahel. Bioloogilist suhtlemist abistava elundina on elundil ka oluline roll aktiivsete seksuaalpartnerite, saakloomade ja ka pesapaiga leidmisel, toidu neelamisel jms.
Madudel
Madudel moodustavad sahkluu-nina elundi kaks avaust suuõõnde (suulaes) koos sahkluu ja haistmisel osalevate närvilõpmetega ning vastavate rakkudega vomeronasaalse süsteemi.
Vomeronasaalne elund täidetakse nõrega, silmapiirkonnas paikneva Harderi näärme ja süljenäärmete kaudu.
Maod töötlevad liikudes aktiivselt ümbruskonnast saadud informatsiooni tuues kaheharulise keelega õhuosakesi suuõõnde. Lõhnaainetega sekreet tõmmatakse sahkluu-ninaelundisse ja edasi peaaju vastavatesse osadesse.
Madudel igapäevaelus on elundil tähtis roll saakloomade ning pesapaiga leidmisel ja ka isaste madude seksuaalsel käitumisel, tuvastamaks vastuvõtlikke vastassoost partnereid.
Katsed kinnipüütud isaste harilike rästikutega näitasid, et kui neil tuimastada või lõigata läbi sahkluu-nina närv, muutub isasrästikute käitumine: nad ei suuda enam "jälgi ajada" ja on paaritumise vastu ükskõiksed.
Inimestel
Jakobsoni elundit loetakse vomeronasaalse süsteemi elundiks.